Lapurretan egin zuten Lagun Maitea elkartean - plaentxia.eus
Lapurretan egin zuten Lagun Maitea elkartean
Ubane Madera 2018-12-03 12:20 Gizartea
Gabolats kalean dagoen Lagun Maitea elkarte gastronomikoan lapurra/k sartu ziren joan den astean, eta bertako kutxan zegoen dirua eraman egin zuten. Ertzaintza bertaratu zen, bazkideek abisatuta, eta arrasto bila jardun zuten. Abuztuan beste lapurreta saiakera bat izan zuten elkarte berean, baina orduan ez zuten sartzerik lortu.
Ertzaina Lagun Maitea elkartearen ateari begira. | Ikusi handiago | Argazki originala
Atearen sarraila apurtuta, lapurrak sartu ziren joan den astean Lagun Maitea elkarte gastronomikora. Azaroaren 29an jabetu ziren gertatutakoaz, garbitzailea bertaratu zenean. Sarraila apurtuta zegoen eta diru-kutxa hutsik; bertan zegoena eraman zuten, bada, lapurrek.
Bazkideek Ertzaintzari abisatu zioten. Izan ere, bigarren aldia da elkarte berean lapurreta egiten ahalegintzen direla. Abuztuan egin zuten, hain justu, aurreneko saiakera. Lagun Maitea elkarteko bazkideek esandakoaren arabera, orduan sarrailako bobina apurtu egin zuten, baina ez zuten barrura sartzerik lortu.
3 Elkartasunezkoan ere txapeldun!
4 Katakumea galduta